|  |  |  |
| --- | --- | --- |
| Novi logo - Boja_Mali..jpg | | [25. novembar 2011.] **11/11** |
|  |  | |

|  |
| --- |
| **novembar 2011. godine** |
| SAOPŠTENJE ZA MEDIJE |

**Stopa realnog rasta BDP za 2010. godinu 0,8% (konačni podaci)**

U odnosu na 2009. godinu, BDP nominalno veći 1,0% (konačni podaci)

Bruto domaći proizvod za 2010. godinu, obračunat primjenom „Proizvodne metode“, iskazan u tekućim cijenama kao konačni podatak, iznosi 8 308 120 000 KM, odnosno 5 798 KM po stanovniku. U odnosu na 2009. godinu, bruto domaći proizvod je nominalno veći za 1,0%, a realno za 0,8%.

U strukturi bruto domaćeg proizvoda najznačajnije učešće ima područje Trgovine sa 12,4%, zatim slijedi Poljoprivreda sa 10,7%, Državna uprava, odbrana i obavezno socijalno osiguranje sa 9,8%, potom Poslovanje nekretninama, iznajmljivanje i poslovne djelatnosti sa 9,1%, Prerađivačka industrija sa 8,9% itd.

Najveći realni rast po područjima djelatnosti zabilježen je u područjima Vađenje ruda i kamena 11,0%, Prerađivačka industrija 4,5%, Ugostiteljstvo 3,6%, Proizvodnja i snabdijevanje električnom energijom, gasom i vodom 3,0%, dok je negativna stopa rasta zabilježena u područjima Ribarstvo (–32,9%), Građevinarstvo (-7,9%) i Poljoprivreda (-5,7%).

Prema dohodovnom pristupu, u strukturi bruto domaćeg proizvoda sredstva za zaposlene učestvuju sa 47,0%, potrošnja fiksnog kapitala sa 14,7%, neto operativni višak i neto mješoviti dohodak sa 21,3%, i neto porezi na proizvodnju sa -0,4%.

Prema potrošnom pristupu u strukturi bruto domaćeg proizvoda izdaci za konačnu potrošnju učestvuju sa 98,3%, bruto investicije sa 22,5%, izvoz roba i usluga sa 37,2%, a uvoz roba i usluga sa 57,9%.

Konačnu potrošnju čine izdaci domaćinstava 75,4%, izdaci za neprofitne institucije 1,1% i izdaci za konačnu potrošnju države (individualna i kolektivna) 21,8%.

U 2010. godini u odnosu na 2009. godinu, nominalna vrijednost konačne potrošnje porasla je za 2,4%, u okviru koje izdaci za konačnu potrošnju domaćinstava bilježe rast od 2,1%. Bruto investicije u stalna sredstva bilježe pad od 16,9% dok uvoz roba i usluga bilježe rast za 12,0%, a izvoz roba i usluga za 31,9%.

**Prosječna neto plata u oktobru 802 KM**

Najviša prosječna neto plata u području *Finansijsko posredovanje* 1 230 KM, najniža u području *Ugostiteljstvo* 538 KM

**Prosječna mjesečna neto plata** zaposlenih u Republici Srpskoj,isplaćena u oktobru 2011. godine iznosi802 KM, a prosječna mjesečna bruto plata 1 320 KM.

U periodu januar-oktobar 2011. godine prosječna neto plata je iznosila 808 KM, a prosječna bruto plata 1 322 KM. U odnosu na isti period prošle godine, prosječna neto plata porasla je nominalno za 3,4%, ali realno zabilježen je pad za 0,5%.

Prosječna neto plata isplaćena u oktobru 2011. godine u odnosu na septembar iste godine manja je nominalno za 0,7% i realno za 1,8%. U odnosu na prosječnu neto platu u 2010. godini, prosječna neto plata u oktobru 2011. godine veća je nominalno za 2,3%, a realno manja za 2,1%. U oktobru 2011. godine u odnosu na isti mjesec prošle godine prosječna neto plata nominalno veća je za 3%, a realno manja za 1%.

Najviša prosječna neto plata u oktobru 2011. godine, posmatrano po područjima djelatnosti, isplaćena je u području *Finansijsko posredovanje* i iznosi 1 230 KM, a najniža u području *Ugostiteljstvo* 538 KM.

U oktobru 2011. godine, u odnosu na septembar 2011. godine, najveći nominalni rast neto plate zabilježen je u područjima *Poslovanje nekretninama, iznajmljivanje i poslovne djelatnosti* za *6,1%, Prerađivačka industrija za 2%, Proizvodnja* *i snabdijevanje električnom energijom, gasom i vodom* za 1,1% i *Poljoprivreda, lov i šumarstvo za* 1%, dok je nominalno niža plata u područjima *Obrazovanje 3,4%, Finansijsko posredovanje 1,8%, Zdravstveni i socijalni rad 1,5% i Ugostiteljstvo 0,9%*

KM

2011.

2010.

Grafikon 1. Prosječne neto plate zaposlenih po mjesecima

**Mjesečna inflacija u oktobru 2011. godine 1,1%**

Godišnja inflacija (X 2011/X 2010.) 4,0%

Cijene proizvoda i usluga, koje se koriste za ličnu potrošnju u Republici Srpskoj, mjerene indeksom potrošačkih cijena, u oktobru 2011. godine u odnosu na septembar 2011. godine, u prosijeku su više za 1,1%.

Ovakavo kretanje cijena cijena rezultiralo je prelaskom obračuna električne energije sa ljetne na zimsku tarifu, povećanje cijene plina 3,2% kao i povećanje cijene grijanja u Prijedoru što je uzrokovalo rast cijena u odjeljku *Stanovanje* 11,1%.

Rast cijena je još zabilježen i u odjeljcima *Alkoholna pića i duvan, Namještaj i pokućstvo, Hrana i bezalkoholna pića* i *Ostala dobra i usluge.*

U odjeljku *Alkoholna pića i duvan* gdjeje u oktobru zabilježen rast cijena od0,3% najveći uticaj imalo je povećanje cijena piva za 0,9%, žestokoih pića za 0,7% i vina za 0,4%.

Indeks odjeljka *Namještaj* *i pokućstvo* viši je za 0,2% što je prouzrokovano povećanjem cijena malih aparata i raznih dodataka za domaćinstvo (sijalice, prekidači, utičnice i sl).

I u odjeljku *Hrana i bezalkoholna pića* zabilježen je rast cijena 0,1%, i to u grupi *Hrana* cijene su u prosijeku ostale nepromijeljene, dok grupa *Bezalkoholnih pića* bilježi rast 0,6%. Iako grupa *Hrana* u prosijeku ne bilježi promjene cijena, podgrupa *Povrće* biljži povećanje cijena za 5,3%, *podgrupa Riba* bilježi rast cijena 0,7% zbog povećanja cijene prerađene i konzervisane ribe za 2,9%, zatim podgrupa *Ostali prehrambeni proizvodi* bilježi rast 0,5% zbog povećanja cijene praška za pecivo 1,9%, koncentrovane supe 0,8% i kuhinjske soli 0,6%, kao i podgrupa *Mlijeko, sir i jaja* koja bilježi rast 0,3% zbog povećanja cijene mlijeka 0,8% i jogurta 0,7%. Sa druge strane podgrupa *Voće* bilježi pad cijena za 3,4%, podgrupa *Ulja i masnoće* bilježi pad cijena 1,1% zbog niže cijene jestivog ulja za 1,6%, zatim podgrupa *Hljeb i žitarice* bilježi pad cijena za 0,6% zbog niže cijene bijelog brašna za 2,3%, kao i podgrupa *Šećer, džem, med, čokolada* koja bilježi pad cijena za 0,1% zbog niže cijene šećera za 0,6%. Na povećanje cijena *Bezalkoholnih pića* za 0,6% najviše je uticalo povećanje cijena kakaa i čokolade u prahu za 1,5% kao i kafe za 1,2%.

Povećanje cijena u odjeljku *Ostala dobra i usluge za 0,1%* prouzrokovano je povećanjem cijena u podgrupi *Nakit i satovi* za 0,8%.

Iako je došlo do povećanja cijene karte za gradski prevoz u Banjaluci, zbog niže cijene u podgrupi *Goriva i maziva* za 0,8% odjeljak *Prevoz* bilježi pad cijena za 0,3%.

Cijene proizvoda i usluga, koji se koriste za ličnu potrošnju u Republici Srpskoj, u oktobru 2011. godine u odnosu na isti mjesec 2010. godine, više su u prosjeku za 4,0%.

Posmatrano po odjeljcima namjene potrošnje, u oktobru 2011. godine u odnosu na oktobar 2010. godine, najviši rast zabilježen je kod odjeljka *Komunikacije* za 10,1%, zatim slijede indeksi odjeljaka: *Prevoz* za 9,0%, *Alkoholna pića i duvan* za 8,0%, *Hrana i bezalkoholna pića* za 5,3%, *Stanovanje* za 3,0%, *Namještaj i pokućstvo za 2,3%*, *Restorani i hoteli* za 0,4%, *Rekracija i kultura* 0,3%, *Obrazovanje* 0,1%.Indeks odjeljka *Ostala dobra* i *usluge* niži je za 0,3%, indeks odjeljka *Zdravstvo* niži je za 1,6%,dok je indeks odjeljka *Odjeća i obuća* niži za 4,8%.

**Cijene proizvođača industrijskih proizvoda (X 2011/IX 2011.) u prosjeku više 0,1%**

Cijene proizvođača industrijskih proizvoda u oktobru 2011. godine u odnosu na septembar 2011. godine u prosjeku su više za 0,1%, a u odnosu oktobar 2010. godine za 4,0%.

Posmatrano po namjeni potrošnje, u oktobru 2011. godine u odnosu na septembar 2011. godine cijene energije u prosjeku su više za 0,8%, cijene netrajnih proizvoda za široku potrošnju za 0,2%, cijene intermedijarnih proizvoda u prosjeku su niže za 0,7%, dok su cijene kapitalnih prozvoda kao i cijene trajnih proizvoda za široku potrošnju u prosjeku ostale na istom nivou.

Cijene kapitalnih prozvoda, posmatrano po namjeni potrošnje, u oktobru 2011. godine u odnosu na oktobar 2010. godine, u prosjeku su više za 11,5%, cijene netrajnih proizvoda za široku potrošnju za 5,1%, cijene energije za 5,0%, cijene intermedijarnih proizvoda za 2,1%, dok su cijene trajnih proizvoda za široku potrošnju u prosjeku niže za 0,4%.

Posmatrano po područjima industrijske proizvodnje (PRODCOM), cijene područja (C) vađenje ruda i kamena, u oktobru 2011. godine u odnosu na septembar 2011. godine u prosjeku su više za 0,7%, cijene područja (E) proizvodnja i snabdjevanje električnom energijom, gasom i vodom su više za 0,5%, dok su cijene područja (D) prerađivačka industrija u prosjeku niže za 0,3%.

U oktobru 2011. godine, u odnosu na oktobar 2010. godine, cijene područja *Vađenje ruda i kamena* u prosjeku su više za 14,0%, cijene područja *Prerađivačka industrija* za 4,0% i cijene područja *Proizvodnja i snabdijevanje električnom energijom*, *gasom i vodom* za 1,2 %.

**Indeks industrijske proizvodnje (X 2011/∅ 2010.) veći 10,8%**

Indeks zaposlenih u industriji (H 2011/∅ 2010.) manji 2,7%

**Industrijska proizvodnja** ostvarena u oktobru 2011. godine u odnosu na prosječnu mjesečnu proizvodnju iz 2010. godine veća je za 10,8%, u odnosu na prethodni mjesec tekuće godine veća je za 7,4% i u odnosu na isti mjesec prošle godine za 5,9%.

Industrijska proizvodnja ostvarena u periodu januar - oktobar 2011. godine u odnosu na isti period prošle godine veća je za 6,7%. U istom periodu u području *Vađenje ruda i kamena*  zabilježena je pozitivna stopa promjene od 21,0%, u području *Prerađivačka industrija* pozitivna stopa promjene od 4,6% i u području *Proizvodnja i snabdijevanje električnom energijom* pozitivna stopa promjene od 3,5%.

Posmatrano po ekonomskoj namjeni industrijskih proizvoda u periodu januar - oktobar 2011. godine u odnosu na isti period prošle godine zabilježena je pozitivna stopa promjene trajnih proizvoda od 35,0%, energije od 8,3%, intermedijarnih proizvoda od 6,6% i netrajnih proizvoda od 3,5%, dok je kod kapitalnih proizvoda zabilježena negativna stopa promjene od 6,1%.

**Broj zaposlenih u industriji** u oktobru 2011. godine u odnosu na septembar 2011. godine manji je za 0,4%.

Ukupan broj zaposlenih u industriji u periodu januar - oktobar 2011. godine u poređenju sa istim periodom prošle godine manji je za 2,1%, pri čemu je u području *Vađenje ruda i kamena* ostvaren rast od 3,3% i u području - *Proizvodnja i snabdijevanje električnom energijom* rast od 0,3%, dok je u području *Prerađivačka industrija* zabilježen pad broja zaposlenih od 3,1%.

**Pokrivenost uvoza izvozom (u periodu I – X 2011.) 57,1%**

Izvoz (I-X 2011/I-X 2010.) povećan 18,5%

U okviru ukupno ostvarene robne razmjene Republike Srpske sa inostranstvom u oktobru ove godine, procenat pokrivenosti uvoza izvozom iznosio je 55,7%. U oktobru 2011. godine, ostvaren je izvoz u vrijednosti 221 miliona KM i uvoz u vrijednosti od 397 miliona KM.

U periodu januar – oktobar 2011. godine ostvaren je izvoz u vrijednosti od 2 milijarde 132 miliona KM, što je za 18,5% više u odnosu na isti period prethodne godine. Uvoz je, u istom periodu, iznosio 3 milijarde 733 miliona KM, što je za 12,7% više u odnosu na isti period prethodne godine.

Procenat pokrivenosti uvoza izvozom za prvih deset mjeseci tekuće godine iznosio je 57,1%, dok je spoljnotrgovinski robni deficit iznosio milijardu i 601 miliona KM.

U pogledu geografske distribucije robne razmjene Republike Srpske sa inostranstvom, u periodu januar – oktobar 2011. godine, najviše se izvozilo u Srbiju i to u vrijednosti od 389 miliona KM, odnosno 18,3%, te u Italiju, u vrijednosti od 307 miliona KM, odnosno 14,4% od ukupnog ostvarenog izvoza.

U istom periodu, najviše se uvozilo iz Rusije i to u vrijednosti od milijardu 14 miliona KM, odnosno 27,2% i iz Srbije, u vrijednosti od 691 miliona KM, odnosno 18,5% od ukupno ostvarenog uvoza.

Posmatrano po grupama proizvoda, u periodu januar – oktobar 2011. godine, najveće učešće u izvozu ostvaruju naftna ulja i ulja dobijena od bitumenskih minerala (osim sirovih) sa ukupnom vrijednošću od 311 miliona KM, što iznosi 14,6% od ukupnog izvoza, dok najveće učešće u uvozu ostvaruje nafta i ulja dobijena od bitumenskih minerala (sirova), sa ukupnom vrijednošću od 997 miliona KM, što iznosi 26,7% od ukupnog uvoza.

хиљ. КМ

2011

2010

Grafikon 2. Izvoz i uvoz po mjesecima u hiljadama KM

**Promet u trgovini na malo veći 0,3% (X 2011/IX 2011.)**

Promet u trgovini na malo u oktobru 2011. godine u odnosu na septembar 2011. godine veći je za 0,3%, u odnosu na oktobar 2010. godine veći je za 4,6%, dok je u odnosu na prosjek 2010. godine veći 13,0%.

U strukturi prometa najviše učestvuje trgovina na malo u nespecijalizovanim prodavnicama sa 29,3%, trgovina na malo motornim gorivima i mazivima sa 28,7% i ostala trgovina na malo novom robom u specijaliziranim prodavnicama sa 20.5%, dok najmanje učestvuje trgovina na malo izvan prodavnica 0,3%.

**Zabilježeno 1,6% više noćenja u oktobru 2011. nego u septembru 2011.**

Najviše noćenja turista iz Hrvatske i to 7 867

U oktobru 2011. godine Republika Srpska je raspolagala sa kapacitetom od 4 139 soba, odnosno 8 860 ležaja.

Ostvareno je 21 649 dolazaka, što je u odnosu na septembar 2011. godine manje za 3,4%, i 59 089 noćenja, što je u odnosu na septembar 2011. godine više za 1,6%.

Poredeći oktobar 2011. godine u odnosu na oktobar 2010. godine, zabilježeno je povećanje broja dolazaka za 0,7% i povećanje broja noćenja za 8,6%.

Domaći turisti su ostvarili 13 037 dolazaka, što je u odnosu na na oktobar 2010. godine manje za 1,8% kao i 36 352 noćenja, što je u odnosu na na oktobar 2010. godine manje za 2,9%.

Strani turisti su ostvarili 8 612 dolazaka, što je u odnosu na na oktobar 2010. godine više za 4,9%, kao i 22 737 noćenja, što je u odnosu na oktobar 2010. godine više za 34,0%.

Od stranih turista, najviše noćenja su ostvarili turisti iz Hrvatske (7 867), što je u odnosu na oktobar 2010. godine više za 231,4%. Na drugom mjestu je Srbija sa ostvarenih 6 082 noćenja, što je u odnosu na oktobar 2010. godine manje za 10,8%. Na trećem mjestu po ostvarenom broju noćenja je Slovenija (1 568), što je u odnosu na oktobar 2010. godine više za 17,0%.

**U 2010. godini u Republici Srpskoj za istraživanje i razvoj potrošeno je 20,7 miliona KM**

Najviše sredstava za istraživanje i razvoj (38,4%) potrošeno je u oblasti *Inženjerstvo i tehnologija,* a najmanje u oblasti *Humanističke nauke* (0,6%)

U 2010. godini **bruto domaći izdaci za istraživanje i razvoj**, u svim sektorima izvođenja istraživanja i razvoja, iznosili su **20 779 000 KM** što je za 15,4% manje u odnosu na prošlu godinu. Od ukupnih bruto domaćih izdataka u poslovnom sektoru potrošeno je 41,0%, državnom sektoru 9,7%, visokom obrazovanju 48,6% i neprofitnom sektoru 0,7%.

Kada se posmatraju izvori potrošenih sredstava za istraživanje i razvoj, od 20 779 000 KM, koliko je izdvojeno za istraživanje i razvoj, **20 284 000 KM su finansijska sredstva iz Republike Srpske**, 63 000 KM finansijska sredstva zajedničkih institucija BiH, 18 000 KM finansijska sredstva iz Federacije BiH ili Brčko distrikta i 414 000 KM su finansijska sredstva iz inostranstva.

Najviše sredstava za istraživanje i razvoj prema naučnoj oblasti, 38,4%, potrošeno je u oblasti *Inženjerstvo i tehnologija* kojoj pripadaju građevinarstvo, arhitektura, elektrotehnika, elektronika, informaciono, mašinsko, hemijsko i medicinsko inženjerstvo, inženjerstvo životne sredine i ostala inženjerstva i tehnologije.

Najviše uloženih sredstava za istraživanje i razvoj bilo je namijenjeno unapređenju industrijskog razvoja (23,4%), razvoja poljoprivrede, šumarstva i ribarstva (22,5%) i društvenog razvoja i usluga (18,8%).

**Na poslovima istraživanja i razvoja u 2010. godini bile su zaposlene 1 053 osobe**, sa punim i kraćim od punog radnog vremena, od čega su 43,1% žene. Izraženo ekvivalentom pune zaposlenosti u 2010. godini 791,8 lica bilo je zaposleno puno radno vrijeme na poslovima istraživanja i razvoja.

**U istom periodu na poslovima istraživanja i razvoja, na osnovu ugovora o djelu ili autorskog ugovora, bila je** **angažovana 481 osoba**, od čega su 33,4% žene. Izraženo ekvivalentom pune zaposlenosti, na poslovima istraživanja i razvoja puno radno vrijeme bile su angažovane 154,4 osobe.

**Ukupan broj istraživačo-razvojnih radova je 379**, od čega primjenjenim istraživanjima pripada 44,1% radova, razvojnim istraživanjima pripada 41,2% radova i fundamentalnim istraživanjima 14,8% radova.

U 2010. godini, 49 jedinica se bavilo istraživanjem i razvojem, od čega 16 izvještajnih jedinica pripada poslovnom sektoru, 28 izvještajnih jedinica visokom obrazovanju, 4 izvještajne jedinice državnom sektoru i jedna jedinica neprofitnom sektoru.

hilj.

Grafikon 3. Bruto domaći izdaci za istraživanje i razvoj prema vrsti i sektorima

|  |
| --- |
| **MATERIJAL PRIPREMILI:** |
| **Statistika rada**  Danica Babić  [danica.babic@rzs.rs.ba](mailto:danica.babic@rzs.rs.ba)  Vladimir Koprivica  [vladimir.koprivica@rzs.rs.ba](mailto:vladimir.koprivica@rzs.rs.ba) |
| **Statistika nacionalnih računa**  Milka Ciganović  [milka.ciganovic@rzs.rs.ba](mailto:milka.ciganovic@rzs.rs.ba)  Jadranka Luburić  [jadranka.luburic@rzs.rs.ba](mailto:jadranka.luburic@rzs.rs.ba) |
| **Statistika cijena**  Jasminka Milić  [jasminka.milic@rzs.rs.ba](mailto:jasminka.milic@rzs.rs.ba) |
| **Statistika industrije i rudarstva**  Mirjana Bandur  [mirjana.bandur@rzs.rs.ba](mailto:mirjana.bandur@rzs.rs.ba) |
| **Statistika spoljne trgovine**  Sanja Stojčević  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Statistika unutrašnje trgovine**  Sanela Vasiljević  [sanela.vasiljevic@rzs.rs.ba](mailto:sanela.vasiljevic@rzs.rs.ba) |
| **Statistika turizma**  Miroslav Ilić  [miroslav.ilic@rzs.rs.ba](mailto:miroslav.ilic@rzs.rs.ba) |
| **Statistika istraživanja i razvoja**  Dolores Peulić  [dolores.peulic@rzs.rs.ba](mailto:dolores.peulic@rzs.rs.ba) |

|  |
| --- |
| **OBJAŠNJENJA POJMOVA** |
| **∅** - prosjek |

|  |
| --- |
|  |
| Saopštenje pripremilo odjeljenje publikacija |
| Vladan Sibinović, načelnik odjeljenja  Izdaje Republički zavod za statistiku,  Republika Srpska, Banja Luka, Veljka Mlađenovića 12d  Dr Radmila Čičković, direktor Zavoda  Saopštenje je objavljeno na Internetu, na adresi: www.rzs.rs.ba  tel. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Prilikom korišćenja podataka obavezno navesti izvor** |